আমার নাম মোঃ মাহবুবুর রহমান। আমি ছোট একটা চাকরি করি। আমি এ বছর বাণিজ্য বিভাগ থেকে এইচ.এস.সি পরীক্ষা দিব। আমার মনে হয় আমি এ বছর পরীক্ষায় ভালো ফলাফল করতে পারব না। আমার পড়ালেখার খরচ আমি নিজেই চালাই। হিসাব বিজ্ঞানে স্নাতক (সম্মান) পড়ার লক্ষ্য আমার। এখন আমি কী করতে পারি?  মোঃ বোরহান উদ্দীন মালিবাগ, ঢাকা আপনি নিজের খরচ নিজে চালিয় পড়ালেখা করেন, এটা অত্যন্ত ভালো কথা। তবে চাকুরী করে পড়ালেখার জন্য সময় বের করতে না পারলে কিন্তু আপনি ভালো করতে পারবেন না। সেজন্য আপনাকে পরিকল্পনা করে নিতে হবে এবং আপনার সময়কে যথাযথভাবে ব্যবহার করা শিখতে হবে। আর যদি এবছর আপনি পরীক্ষায় অংশ নেয়ার জন্য পর্যাপ্ত প্রস্তুতি গ্রহণ না করতে পারেন, তবে সময় নিয়ে পরেরবার পরীক্ষা দেয়ায় ভালো হবে। এইচএসসি পরীক্ষায় ভালো করার পাশাপাশি ভর্তি পরীক্ষার জন্য পর্যাপ্ত প্রস্তুতি নিতে পারলে আপনি আপনার কাঙ্ক্ষিত  বিষয়টিতে নিশ্চয় পড়তে পারবেন। প্রিয় পাঠক, কোন বিষয়ে ক্যারিয়ার সম্ভাবনা কতটুকু ? পড়াশুনা শেষে কেমন হবে আপনার পেশা। অর্থাত্] ক্যারিয়ার গঠন সংক্রান্ত যে কোন প্রশ্ন আমাদের কাছে লিখে পাঠাতে পারেন। চিঠি লেখার ঠিকানা- বিভাগীয় সম্পাদক, ক্যারিয়ার, দৈনিক ইত্তেফাক, ৪০ কারওয়ান বাজার, ঢাকা। ইমেইল : career.ittefaq@yahoo.com